મને જેટ વિમાન જોઈએ છેઃ હા. મારું પોતાનું જેટ વિમાન. અત્યારે સવારના વહેલા ઊઠીને શૂટિંગમાં જવાની સમસ્યા નડે છે. ફેરારી કાર ઉપરાંત જેટ વિમાન હોય તો શૂટિંગ શરૂ થવાની પંદર મિનિટ પહેલાં જ ઊઠીને તૈયાર થઈ શકું. બે સેકંડમાં સેટ પર હાજર. આઉટડોરમાં પણ ફાયદો. ઘરથી દૂર ન રહેવું પડે અને મમ્મીના પ્યારથી વંચિત ન રહેવાય. ઘણા કહેશે, વિમાની બળતણ મોંઘું છે. વાંધો નહીં, આ તો શેખચલ્લીના હવાઈ કિલ્લા છે. મારું જેટ બળતણ વિના ચાલશે.